# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 7/2018

# zo zasadnutia Kolégia rektora STU zo dňa 05. 09. 2018

**PRÍTOMNÍ: podľa prezenčnej listiny**

**PROGRAM:**

1. Otvorenie

2. Harmonogram prijímacieho konania na akademický rok 2019/2020

3. Návrh dodatku číslo 1 k smernici rektora číslo 4/2017-SR Školné a poplatky spojené so štúdiom na STU na akademický rok 2018/2019

4. Návrh smernice rektora Školné a poplatky spojené so štúdiom na STU na akademický rok 2019/2020

5. Návrh Dodatku číslo 1 k smernici rektora číslo 3/2017-SR Pravidlá prideľovania ubytovania študentom v ubytovacích zariadeniach

 STU

6. Návrh na implementáciu nových funkcionalít AIS a EIS

7. Rôzne

**K BODU 1: Otvorenie**

V úvode rokovania rektor prítomných privítal po letnej prestávke.

Informoval, že na dvoch fakultách STU prebehli voľby na kandidátov na dekana. Na FA STU bol s účinnosťou od 16.09.2018 zvolený prof. Ing. arch. Pavel Gregor, PhD., na MTF STU bol s účinnosťou od 01.10.2018 zvolený prof. Ing. Miloš Čambál, CSc.

Rektor doterajšiemu pánovi dekanovi a pani dekanke poďakoval za úspešné vedenie fakúlt, navyše počas náročného obdobia ukončovania projektov ŠF EÚ a poprial im do budúcnosti všetko dobré.

V nadväznosti na úvodnú informáciu rektora dekanka Vitková taktiež poďakovala prítomným, osobitne pánovi rektorovi, za dobrú spoluprácu a osobnú skúsenosť, ktorá ju podľa jej vyjadrenia posunula ďalej a priniesla veľa nových príležitostí nielen v odbornej, ale aj ľudskej sfére. V závere poďakovala aj za ochotu porozumieť inakosti ich fakulty. Dekan Peterka sa taktiež pripojil k poďakovaniu pani dekanky. Konštatoval, že vzájomná spolupráca bola pre neho prínosom, vážil si každý názor, či už pozitívny alebo negatívny a veľa vecí sa posunulo k lepšiemu. Poďakoval za spoluprácu v rámci zasadnutí, ale aj na úrovni vedenia univerzity.

**K BODU 2: Harmonogram prijímacieho konania na akademický rok 2019/2020**

Materiál uviedol rektor. Prezentoval prorektor Stanko.

Dokument bol predložený v zmysle § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a pripravený na základe podkladov fakúlt a Ústavu manažmentu. Materiál bol schválený na zasadnutí Vedenia STU dňa 22.08.2018.

**UZNESENIE: 7.1/2018-KR**

Kolégium rektora STU prerokovalo „Harmonogram prijímacieho konania na akademický rok 2019/2020“.

**K BODU 3: Návrh dodatku číslo 1 k smernici rektora číslo 4/2017-SR Školné a poplatky spojené so štúdiom na STU na akademický rok 2018/2019**

Materiál uviedol rektor. Prezentoval prorektor Stanko.

Dokument bol predložený v zmysle § 92 ods. 3 a ods.15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 9 ods. 2 smernice rektora číslo 4/2017-SR zo dňa 14. 09. 2017 Školné a poplatky spojené so štúdiom na Slovenskej technickej univerzite v Bratislave na akademický rok 2018/2019. Materiál bol schválený na zasadnutí Vedenia STU dňa 22.08.2018.

**UZNESENIE: 7.2/2018-KR**

Kolégium rektora STU prerokovalo „Návrh dodatku číslo 1 k smernici rektora číslo 4/2017-SR zo dňa 14. 09. 2017 Školné a poplatky

spojené so štúdiom na Slovenskej technickej univerzite v Bratislave na akademický rok 2018/2019“.

**K BODU 4: Návrh smernice rektora Školné a poplatky spojené so štúdiom na STU na akademický rok 2019/2020**

Materiál uviedol rektor. Prezentoval prorektor Stanko.

Dokument bol predložený v zmysle § 92 ods. 3 a ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 12 Štatútu STU v platnom znení. Materiál bol pripravený na základe návrhov fakúlt a Ústavu manažmentu STU. Materiál bol schválený na zasadnutí Vedenia STU dňa 22.08.2018.

**UZNESENIE: 7.3/2018-KR**

Kolégium rektora STU prerokovalo „Návrh smernice rektora Školné a poplatky spojené so štúdiom na Slovenskej technickej

univerzite v Bratislave na akademický rok 2019/2020“.

**K BODU 5: Návrh Dodatku číslo 1 k smernici rektora číslo 3/2017-SR Pravidlá prideľovania ubytovania študentom v ubytovacích zariadeniach STU**

Materiál uviedol rektor. Prezentoval prorektor Stanko.

Dokument bol predložený v súlade s článkom 13 bod. 1 smernice rektora číslo 3/2017-SR Pravidlá prideľovania ubytovania študentom v ubytovacích zariadeniach Slovenskej technickej univerzity v Bratislave zo dňa 30. 06. 2017. Materiál bol schválený na zasadnutí Ubytovacej komisie STU dňa 26. 04. 2018, na porade prorektora a prodekanov pre vzdelávanie dňa 02. 07. 2018 a na zasadnutí Vedenia STU dňa 22.08.2018.

Rektor v rámci krátkej diskusie a z dôvodu postúpenia informácie o neposkytnutí ubytovania všetkým prvákom s trvalým bydliskom mimo BA, požiadal dekanov o preverenie podmienok ich ubytovávania.

**UZNESENIE: 7.4/2018-KR**

Kolégium rektora STU prerokovalo „Návrh Dodatku číslo 1 k smernici rektora číslo 3/2017-SR zo dňa 30. 06. 2017 Pravidlá prideľovania ubytovania študentom v ubytovacích zariadeniach Slovenskej technickej univerzity v Bratislave“.

**K BODU 6: Návrh na implementáciu nových funkcionalít AIS a EIS**

Materiál uviedol rektor. Prezentoval prorektor Čičák ako požadované úpravy informačných systémov v súvislosti s ich sprístupnením z mobilných zariadení a v súvislosti s požiadavkami Nariadenia GDPR.

Z diskusie:

Dekanka Bieliková iniciovala diskusiu k využívaniu, výhodám/nevýhodám mobilných aplikácií a ich údržbe.

Dekan Šooš otvoril tému úpravy prihlášok na štúdium, ktoré by mali byť podľa jeho názoru jednoduché a najmä jednotné na celej univerzite. V rámci agendy GDPR upozornil na prísľub dodania akéhosi „manuálu“ k vybavovaniu predmetnej agendy. Prorektor Čičák informoval, že zodpovedná osoba STU, doc. Hudec, bude fakultám nápomocný pri vybavovaní požiadaviek súvisiacich s GDPR, resp. poskytne zodpovedným osobám na fakultách zodpovedajúce školenie.

Predsedníčka UOO STU upozornila, že viacerí zamestnanci STU nemajú prístup do univerzitných IS, a preto je potrebné túto skutočnosť brať v úvahu pri implementácií nových funkcionalít (napr. elektronických výplatných pások).

**UZNESENIE: 7.5/2018-KR**

Kolégium rektora STU prerokovalo „Návrh na implementáciu nových funkcionalít AIS a EIS“ s pripomienkami.

Po zapracovaní pripomienok odporúča navrhnuté úpravy zrealizovať.

**INFORMÁCIE A OZNAMY:**

Rektor

* informoval
	+ o avizovanom opätovnom predložení návrhu zákonov na prijatie
		- [Návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony - nové znenie](http://lrv.rokovania.sk/133992018-/)
		- [Návrhu zákona o zabezpečovaní kvality vysokoškolského vzdelávania - nové znenie](http://lrv.rokovania.sk/134002018-/)

s účinnosťou pravdepodobne od 01.10.2018

* + - oznámil prítomným, že bude zriadená pracovná skupina k implementácii oboch zákonov (zastrešia prorektori Peciar a Stanko podľa príslušnej agendy)
	+ o predložení návrhu sústavy študijných odborov, ktorý je pomerne nekonzistentný
	+ o príprave nových projektov
		- fakulty informovali o stave prípravy projektov v rámci jednotlivých výziev
		- v nadväznosti na predložené informácie rektor požiadal dekanov o zaslanie vyplnených informačných listov k pripravovaným projektom v zmysle smernice rektora číslo 5/2014 – SR zo dňa 22. 05. 2014 „Pravidlá implementácie a administrácie projektov na Slovenskej technickej univerzite v Bratislave“

T: 12.09.2018

* + o zmene termínu slávnostného otvorenia AR
		- otvorenie AR sa spolu s inauguráciou nových dekanov uskutoční dňa 01.10.2018, hodina bude upresnená dodatočne

Prorektor Stanko

* informoval o aktuálnom stave prihlásených/zapísaných študentov

Prorektor Peciar

* upozornil prítomných na možnosť využitia voľných stánkov v rámci podujatia „Noc výskumníkov“, ktoré sa koná 28.09.2018, účasť je potrebné nahlásiť do 14.09.2018

Profesor Janovec

* informoval o záujme univerzity opakovane vstúpiť do prípravy návrhu projektu SASPRO II

Predseda AS STU

* požiadal dekanov, aby oslovili predsedov fakultných AS s cieľom zabezpečiť uznášaniaschopnosť grémia, najmä jeho študentskej časti

Kvestor

* informoval o realizácii projektu MŠVVaŠ SR – UNICAN (stanovovanie nákladovosti na študijný program, resp. študenta daného študijného programu), na ktorom budú pracovať tajomníci jednotlivých fakúlt

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 01.10.2018 |  |  | Slávnostné otvorenie AR (čas bude potvrdený dodatočne) |
|  | 03.10.2018 | KR STU | 09:00 | 14:00h. PhD. promócie + Menovanie doc. |
|  | 04.10.2018 |  |  | 10:00h., 14:00h. PhD. promócie |
|  | 15.10.2018 | PAS STU | 14:00 |  |
|  | 29.10.2018 | AS STU | 14:00 |  |
|  | 31.10.2018 | VR STU | 09:00 |  |

Zapísala: 06.09.2018 Zápisnicu overili: 06.09.2018

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_